വെല്ലുവിളികള്ക്കിടെ ഇടുക്കിയിലെ കോണ്ഗ്രസ് നേതൃത്വത്തില് സി.പി. മാത്യു തൊടുപുഴ: ഇടുക്കി ജില്ലയിലെ കോണ്ഗ്രസിെന്റ പുതിയ അമരക്കാരനായി സി.പി. മാത്യു 74 എത്തുന്നു. പാര്ട്ടി നിരവധി വെല്ലുവിളികള്ക്ക് നടുവില് നില്ക്കുന്ന നിര്ണായക ഘട്ടത്തിലാണ് മാത്യു നേതൃത്വം ഏറ്റെടുക്കുന്നത്. ഗ്രൂപ്പുകളുടെ അതിപ്രസരം അവസാനിപ്പിച്ച് പാര്ട്ടിയുടെ അച്ചടക്കവും കെട്ടുറപ്പും തിരിച്ചുപിടിക്കുക എന്നത് തന്നെയാകും പുതിയ ഡി.സി.സി അധ്യക്ഷന് മുന്നിലെ പ്രധാന വെല്ലുവിളി. യു.ഡി.എഫിന് വളക്കൂറുള്ള ഇടുക്കിയില് കോണ്ഗ്രസിെന്റ മുതിര്ന്ന നേതാക്കളില് ഒരാളെ തന്നെ ഉത്തരവാദിത്തം ഏല്പിക്കുേമ്ബാള് ദേശീയ, സംസ്ഥാന നേതൃത്വങ്ങള്ക്ക് വ്യക്തമായ ചില കണക്കുകൂട്ടലുകളുണ്ട്. നിലവില് കെ.പി.സി.സി അംഗമാണ് മാത്യു. മറ്റൊരു കെ.പി.സി.സി അംഗവും യു.ഡി.എഫ് ജില്ല ചെയര്മാനുമായ അഡ്വ. എസ്. അശോകനെ മാറ്റി മാത്യുവിനെ അധ്യക്ഷനാക്കാന് തീരുമാനിച്ചത് അവസാന നിമിഷമാണ്. കെ.പി.സി.സി വര്ക്കിങ് പ്രസിഡന്റ് പി.ടി. തോമസിെന്റ ശക്തമായ പിന്തുണയാണ് മാത്യുവിന് അനുകൂലമായ പ്രധാന ഘടകം. കോട്ടയത്ത് ഇൗഴവ പ്രാതിനിധ്യം ഉറപ്പായതോടെ ഇടുക്കിയില് ക്രിസ്ത്യന് സമുദായത്തെ പരിഗണിച്ചതും മാത്യുവിന് സഹായകമായി. ജില്ലയില്നിന്ന് പട്ടികയില് ഉണ്ടായിരുന്ന എം.എന്. ഗോപി, ജോയി വെട്ടിക്കുഴി എന്നിവര് ആദ്യമേതന്നെ പുറത്തായിരുന്നു. വ്യക്തികേന്ദ്രീകൃത ഗ്രൂപ്പുകളുമായി അച്ചടക്കം നഷ്ടപ്പെട്ട അവസ്ഥയിലാണ് ജില്ലയില് കോണ്ഗ്രസ്. 20 വര്ഷമായി ജില്ലയില്നിന്ന് കോണ്ഗ്രസ് ടിക്കറ്റില് ഒരു എം.എല്.എയെ നിയമസഭയിലേക്ക് അയക്കാന് കഴിഞ്ഞിട്ടില്ല. ഇത്തരം വെല്ലുവിളികളെ മാത്യുവിന് എങ്ങനെ അതിജീവിക്കാനാകുമെന്ന് കണ്ടറിയേണ്ടിയിരിക്കുന്നു. തൊടുപുഴ തെക്കുംഭാഗം ചവിട്ടാനിയില് സി.പി. മാത്യു തൊടുപുഴ ന്യൂമാന് കോളജ്, എറണാകുളം മഹാരാജാസ് കോളജ്, തിരുവനന്തപുരം ലോ അക്കാദമി എന്നിവിടങ്ങളിലാണ് വിദ്യാഭ്യാസം പൂര്ത്തിയാക്കിയത്. ജില്ലയില് പാര്ട്ടി നയിച്ച ഒേട്ടറെ സമരമുഖങ്ങളില് സജീവസാന്നിധ്യമായി. 1969ല് ന്യൂമാന് കോളജില് കെ.എസ്.യു യൂനിറ്റ് സെക്രട്ടറിയായി.കെ.എസ്.യു ജില്ല ജനറല് സെക്രട്ടറി, സംസ്ഥാന നിര്വാഹക സമിതിയംഗം, യൂത്ത് കോണ്ഗ്രസ് ജില്ല പ്രസിഡന്റ്, ജനറല് സെക്രട്ടറി, സംസ്ഥാന സെക്രട്ടറി, കോണ്ഗ്രസ് തൊടുപുഴ ബ്ലോക്ക് പ്രസിഡന്റ്, ഡി.സി.സി ജനറല് സെക്രട്ടറി, കെ.പി.സി.സി നിര്വാഹക സമിതിയംഗം എന്നീ നിലകളില് പ്രവര്ത്തിച്ചു.കോണ്ഗ്രസിെന്റ പ്രതാപം തിരിച്ചുപിടിക്കുംതൊടുപുഴ: ജില്ലയില് കോണ്ഗ്രസിെന്റ പഴയ പ്രതാപം തിരിച്ചുപിടിക്കുകയാണ് ലക്ഷ്യമെന്ന് നിയുക്ത ഡി.സി.സി അധ്യക്ഷന് സി.പി. മാത്യു. ബൂത്ത്തലം മുതല് പാര്ട്ടിയെ ശക്തിപ്പെടുത്തും. ഗ്രൂപ്പുകള്ക്കതീതമായി എല്ലാവരെയും ഒറ്റക്കെട്ടായി കൊണ്ടുപോകും. ജില്ലയില് കോണ്ഗ്രസ് ഇപ്പോഴും ശക്തമായ പാര്ട്ടിയാണ്. സ്ഥാനാര്ഥി നിര്ണയത്തിലെ പാളിച്ചകളും സംഘടനാപരമായ വീഴ്ചകളുമാണ് ജില്ലയില് കോണ്ഗ്രസിന് എം.എല്.എ ഇല്ലാതാകാന് കാരണം. അത്തരം പ്രശ്നങ്ങളെല്ലാം പരിഹരിക്കും. ഗ്രൂപ്പുകളുടെ അതിപ്രസരം അവസാനിപ്പിക്കാനാണ് ആഗ്രഹിക്കുന്നതെന്നും സി.പി. മാത്യു പറഞ്ഞു.